L-apps tat-telefown jista' jkollhom rwol fil-ġlieda kontra l-Covid-19, iżda jqajmu kwistjonijiet relatati mal-privatezza u l-protezzjoni tad-data. X'qiegħda tagħmel l-UE biex tgħin? L-apps tal-mowbajl dedikati jista' jkollhom rwol ewlieni fil-ġlieda kontra l-Covid-19 , u l-UE ilha taħdem mal-Istati Membri biex tiżviluppa soluzzjonijiet effettivi. Peress li l-apps jistgħu jesponu data sensittiva tal-utenti, il-Parlament enfasizza l-ħtieġa li jiġi żgurat li dawn jitfasslu b'attenzjoni. Il-Kummissjoni rrakkomandat approċċ komuni tal-UE lejn apps għat-traċċar tal-kuntatti, imfassla biex iwissu lin-nies fil-każ li jkunu ġew f'kuntatt ma' persuna infettata. riżoluzzjoni tas-17 ta' April dibattitu tal-plenarja fl-14 ta' Mejju , il-Parlament enfasizza li kwalunkwe miżura diġitali kontra l-pandemija trid tkun f'konformità sħiħa mal-leġiżlazzjoni dwar il-protezzjoni tad-data u l-privatezza. Huwa qal li l-użu ta' apps m'għandux ikun obbligatorju u li għandhom ikunu inklużi klawżoli ta' estinzjoni sabiex dawn jitneħħew ladarba l-pandemija tintemm. Il-Membri tal-PE enfasizzaw il-ħtieġa ta' data anonimizzata u qalu li biex jiġi limitat ir-riskju potenzjali ta' abbuż, id-data ġġenerata ma għandhiex tinħażen f'bażijiet ta' data ċentralizzati. Barra minn hekk, il-Membri tal-PE qalu li għandu jiġi ċċarat kif l-apps huma mistennija jgħinu biex l-infezzjoni tiġi minimizzata, kif l-apps qed jiffunzjonaw u kwalunkwe interess kummerċjali ta' min jiżviluppahom. Agħti ħarsa lejn il- kronoloġija tal-azzjoni tal-UE kontra l-Covid-19 Apps għat-traċċar fl-UE L-UE u bosta Stati Membri qed jipproponu diversi miżuri ta' insegwiment diġitali mmirati biex jimmappjaw, jimmonitorjaw u jtaffu l-pandemija. Il-Kummissjoni rrikonoxxiet apps għat-traċċar tal-kuntatti , ibbażati fuq teknoloġiji ta' medda qasira bħal Bluetooth, pjuttost milli l-ġeolokalizzazzjoni, bħala l-aktar promettenti mill-perspettiva tas-saħħa pubblika. Apps bħal dawn jistgħu jwissu lill-persuni li kienu qrib persuna infettata għal ċertu ħin, inklużi dawk li wieħed jista' ma jkunx innota jew ma ftakarx, mingħajr ma jiġi insegwit il-post tal-utent. Flimkien ma' metodi oħra bħal kwestjonarji, dawn l-apps jistgħu jippermettu aktar preċiżjoni u jgħinu biex jillimitaw aktar tixrid tal-marda, filwaqt li r-riskju għall-privatezza huwa limitat. Dawn huma ppreferuti minn apps għall-insegwiment ibbażati fuq il-ġeolokalizzazzjoni li jiġbru data f'ħin reali dwar il-post u l-movimenti preċiżi ta' individwi, flimkien ma' informazzjoni dwar saħħithom, u li jippreżentaw riskju ogħla għall-privatezza u jqajmu kwistjonijiet dwar il-proporzjonalità. L-apps relatati mal-Covid-19 jipprovdu wkoll informazzjoni preċiża lill-individwi dwar il-pandemija, jipprovdu kwestjonarji għal awtovalutazzjoni u gwida, jew jipprovdu forum ta' komunikazzjoni bejn il-pazjenti u t-tobba, filwaqt li l-użu ta' data anonimizzata u aggregata, miġbura mill-operaturi tat-telekomunikazzjonijiet u minn kumpaniji teknoloġiċi diġitali oħra, jista' jgħin fl-identifikazzjoni ta' oqsma ta' riskju u fl-ippjanar tar-riżorsi tas-saħħa pubblika. L-użu ta' apps u data jaf jagħti prova ta' effikaċja, iżda jista' wkoll jesponi data sensittiva tal-utent, bħal saħħtu u l-post fejn jinsab. linji gwida sett ta' għodod għall-iżvilupp ta' kwalunkwe app relatata mal-Covid-19, imħejjin mill-Kummissjoni b'kooperazzjoni mal-Istati Membri, il- Kontrollur Ewropew għall-Protezzjoni tad-Data , u l- Bord Ewropew għall-Protezzjoni tad-Data għandhom l-għan li jiggarantixxu protezzjoni suffiċjenti tad-data u li jillimitaw l-intrużività. gwida dwar il-protezzjoni tad-data hija parti essenzjali mil-linji gwida tal-KE u tenfasizza li l-apps iridu jikkonformaw bis-sħiħ mar-regoli tal-UE dwar il-protezzjoni tad-data, b'mod partikolari r- Regoli Ġenerali dwar il-Protezzjoni tad-Data (GDPR) u d- Direttiva dwar il-Privatezza Elettronika 13 ta' Mejju , il-Kummissjoni elenkat l-użu ta' apps għat-traċċar tal-kuntatti fost il-linji gwida biex jerġa' jinbeda l-ivvjaġġar fl-Ewropa u nnotat li dawn għandhom ikunu interoperabbli sabiex in-nies ikunu jistgħu jużawhom biex jiġu mwissija kull fejn ikunu fl-Ewropa. Il-Parlament se jkompli bil-monitoraġġ tiegħu Juan Fernando López Aguilar, President tal-Kumitat għal-Libertajiet Ċivili tal-Parlament, innota r-rwol importanti li l-apps jista' jkollhom biex itaffu l-kriżi u laqa' l-introduzzjoni tas-sett ta' għodod tal-KE, iżda enfasizza li d-drittijiet fundamentali u l-protezzjoni tad-data jridu jiġu rrispettati. "Se nkunu għassa sew sabiex il-prinċipji u r-regoli tad-dritt tal-UE jiġu rrispettati matul il-ġlieda kontra l-Covid-19. Dan jinkludi l-apps u t-teknoloġiji biex jiġu kkontrollati x-xejriet tat-tixrid tal-pandemiji." Aqra dwar l-10 affarijiet li qed tagħmel l-UE fil-ġlieda kontra l-Covid-19 u biex tnaqqas l-impatt tagħha Sett ta' għodod tal-UE L-awtoritajiet nazzjonali tas-saħħa għandhom japprovaw l-apps u jkunu responsabbli għall-konformità mar-regoli tal-UE dwar il-protezzjoni tad-data personali. L-utenti jibqgħu fil-kontroll sħiħ tad-data personali. L-installazzjoni tal-app għandha tkun volontarja u l-apps għandhom jitneħħew hekk kif ma jkunx hemm aktar bżonnhom. Użu limitat tad-data personali: data rilevanti għall-iskop inkwistjoni biss, u ma għandhiex tinkludi insegwiment tal-postijiet. Limiti stretti fuq il-ħżin tad-data: id-data personali ma għandhiex tinżamm għal aktar milli jkun meħtieġ. Sigurtà tad-data: id-data għandha tinħażen fuq l-apparat ta' individwu u tkun kriptata. Interoperabbiltà: l-apps għandhom ikunu jistgħu jintużaw bejn il-fruntieri tal-UE. L-awtoritajiet nazzjonali tal-protezzjoni tad-data għandhom ikunu involuti u kkonsultati bis-sħiħ. Aktar informazzjoni Lista ta' apps tal-COVID-19 (Aġenzija Ewropea tas-Sistemi Globali ta' Navigazzjoni bis-Satellita) Rispons għall-Coronavirus: diġitali Applikazzjonijiet tal-mowbajl biex jiġi appoġġat it-traċċar tal-kuntatti fil-ġlieda tal-UE kontra l-COVID-19: Sett ta' Għodod Komuni tal-UE għall-Istati Membri Il-Kumitat LIBE: skambju ta' fehmiet mal-KEPD u l-BEPD dwar l-użu ta' data personali fil-ġlieda kontra l-Covid-19 (7 ta' Mejju 2020) Il-Kumitat IMCO: skambju ta' fehmiet mal-Kummissarju Reynders (14 ta' Mejju 2020) Il-Kumitat IMCO: skambju ta' fehmiet mal-Viċi President Eżekuttiv Margrethe Vestager (4 ta' Mejju 2020) Il-Kumitat JURI: skambju ta' fehmiet mal-Kummissarju Reynders (7 ta' Mejju) Stqarrija għall-istampa: COVID-19: il-Membri tal-PE jibżgħu li jkun hemm impatt fuq is-sistema tal-ġustizzja u theddida għall-istat tad-dritt Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF